**Yhdistyksen tarkoitus ja toiminta**

Yhdistyksen tarkoituksena on ympärivuotisella toiminnallaan vakiinnuttaa ensisijaisesti luonnossa tapahtuvaa kunto- ja virkistysliikuntaa, tehdä retkeily tunnetuksi ja yleiseksi tavaksi sekä edistää ulkoilukulttuuria ja ulkoilun hyviä tapoja. Toiminnan tavoitteena on lisätä liikunnan ja ulkoilun harrastusta.

Kuhankuonon Latu ja Polku ry on yksi Suomen Ladun 220:stä eri puolella Suomea olevista jäsenyhdistyksestä. Paikallisyhdistysten jäsenet kuuluvat kaikki Suomen Latuun saaden kaikki Suomen Ladun edut.

Kuhankuonon Latu ja Polku ry on perustettu 7.3.2001. Vuosi 2015 tulee olemaan jo yhdistyksen viidestoista toimintavuosi. Jäsenmäärä on nyt n. 300 jäsentä.

**Suomen Ladun visio, strategia ja painopisteet 2015**

Suomen Ladun visiossa Suomen Latu ja sen jäsenyhdistykset tunnetaan liikuttajina, ulkoilun ja retkeilyn asiantuntijoina sekä ulkoilijoiden asiaa ajavana, kaikille avoimena kansalaisjärjestönä. Tavoitteena on, että vuonna 2015 suomalaiset ovat maailman kärkeä liikuntaa harrastavana kansana.
Suomen Ladun nykyinen strategia on tehty vuoteen 2015 asti ja sen viisi painopistettä tukevat vision tavoittelua.
Painopisteet ovat:

* Vahva paikallinen toiminta
* Ulkoilun ja retkeilyn asiantuntijuus
* Aktiivinen vaikuttaminen
* Yhteisöllisyys
* Tehokas organisaatio ja hallinto

Suomen Ladun uusi strategia vuosille 2016 – 2021 valmistunee vuoden 2015 aikana

***Yhdistyksen talkootoiminta ja muut pitkäkestoiset tapahtumat:***

**Suunnitellut tapahtumat ja talkootoiminta:**

* Yhdistys vastaa Falkinkosken kylmäuinnin järjestelyistä lämmittämällä saunan, suorittamalla tilojen siivouksen ja pesun sekä hoitamalla saunamaksujen rahastuksen ja saunakassan edelleen tilityksen. Saunan lämmitys ja rahastus hoidetaan jakamalla lämmitysvuorot lämmitysrinkiin ilmoittautuneiden kesken.

Nousiaisten kunta ei ole vielä päättänyt Falkinkosken kesäajan toiminnasta.
* Metsämörritoiminta pyritään aloittamaan uudelleen 2015 aikana. Uusi metsämörriohjaaja on löytynyt ja hän osallistuu seuraavaan metsämörriohjaajakoulutukseen mikäli sellainen järjestetään lähialueella vuonna 2015. Koulutettavia metsämörriohjaajia toivotaan löytyvän vielä lisää.

***Vuoden aikana eri kuukausina järjestettävät retket ja tapahtumat:***

* **Tammikuu:**
* **Lauantaina 10.1. tehdään retki Uuteenkaupunkiin**. Ensin mennään Vahterus Ringin kuntoputkeen
 hiihtämään. Hiihdon sijaan on mahdollista kävellä tai jopa pyöräillä. Kuntoputkesta siirrytään
 Uudenkaupungin uimahalliin saunomaan ja uimaan.
* Tammikuussa järjestetään mahdollisesti **suksien voitelu- ja huoltokurssi** Valpperissa. Kurssin järjestäminen edellyttää hyvää lumitilannetta ladulla suksien voitelun kokeilemiseksi.
* **Helmikuu:**
* **Perjantaina 6.2.** tehdään **teatteriretki T**urkuun Logomoon. Esityksenä on Turun kaupunginteatterin
esittämä musikaali Seili. Näytäntö alkaa klo 19.00.
* **Sunnuntaina 22.2.** järjestetään **kaikille avoin** **talviriehatapahtuma** Vuorenpäässä.Tapahtuma sopii erityisesti lapsille, heidän vanhemmilleen ja isovanhemmilleen. Ohjelmassa on lumitilanne huomioiden mäenlaskua, napakelkkailua, lapsille poniajelua.
Mahdollisuus ostaa muurinpohjalettuja, nokipannukahvia, mehua ja grillimakkaraa.
Järjestelijänä toimii Veijo Vuorenpää avustajineen.
* **Maaliskuu**:
* Kaikille avoin **pilkki- ja ulkoiluretki Askaisten Pikisaareen** tehdään **sunnuntaina 1.3**.
Lähtö kimppakyydein Nousiaisten Henrikin koulun pihalta klo 9.00.

Ohjelmassa on pilkintää ja ulkoilua kävellen tai hiihtäen (lumi- ja jäätilanne huomioiden). Mahdollisuus lainata pilkkivälineitä. Omat eväät mukaan sekä lämmin sään mukainen vaatetus. Takkatupa on käytössä ja sinne pääsee halutessaan tuulensuojaan ja lämmittelemään sekä syömään eväitä ja grillaamaan makkaraa.
* Järjestetään **hiihtoretki Virttaankankaalle** Vampulan majalle (ajankohta päätetään myöhemmin
 lumitilanne huomioiden).
* **Huhtikuu:**
* Huhtikuussa **sauvakävellään** Rästäsmäen pururadalla **maanantaina 13.4. ja 27.4. alkaen klo 18.00.**
* Sääntömääräinen **kevätkokous pidetään tiistain 14.4.** alkaen klo 18.00 Osuuspankin kokoustilassa.

Kokouksen jälkeen Mairit ja Risto Randell kertovat pyhiinvaellusmatkastaan Espanjan halki Santijaago de Compostellaan.
* **Maanantaina 20.4**. alkaen klo 18.00 järjestetään **suunnistus- ja gps-kurssi** Valpperin Urheilutalon saunarakennuksessa.
* **Toukokuu**:
* **Maanantaina 4.5. ja 11.5. sauvakävellään alkaen klo 18.00** Rästäsmäen pururadalla.
* **Helatorstaina 14.5. järjestetään Savojärven kierto-polkuretki**. Polkuretki on yksi neljästä polkuretkipassi-projektiin kuuluvista polkuretkistä. Muut siihen kuuluvat polkuretket ovat Paimion Polku, Karevan kierto ja Suden polku. Polkuretkiä markkinoidaan yhdessä sekä tehdään yhteinen lehdistötiedote. Lisäksi jokainen taho mainostaa tapahtumia omia kanaviaan käyttäen.
Osallistujat säilyttävät passin ja saavat osallistuessaan johonkin näistä polkuretkistä passiinsa leiman. Kolme leimaa oikeuttaa Partiovarusteen lahjakortin arvontaan ja kaksi leimaa CM-lahjakortin arvontaan.
Savojärven kierron lähtö- ja huoltopisteinä toimivat **Rantapiha ja Kurkelan kokoustila**. Rantapiha on varattu 13. – 14.5. väliseksi ajaksija Kurkelan kokoustila 14.5. Keskiviikkopäivä varataan polkuretken valmistelutöille. Talkooporukka yöpyy Rantapihalla.
* **Pyöräilyt**.
\* **Keskiviikkoiltojen** viikoittaiset **pyöräilyillat aloitetaan 20.5.** Lähdöt Nousiaisten Henrikin koulun pihalta
 klo 18.00. Pyöräilijät jaetaan kahteen ryhmään. Ryhmä 1. pyöräilee hitaammin ja tekee lyhyemmän
 matkan. Ryhmä 2. pyöräilee nopeammin ja tekee pitemmän matkan. Reitit suunnitellaan etukäteen
 siten, että se mahdollistaa em. reittivalinnat.
 .

\* **Kirkkopyöräilyt** aloitetaan **sunnuntaina 24.5.** Kohteena on silloin Nousiaisten kirkko. Sunnuntaina 31.5.
 pyöräillään Maskun kirkkoon. Lähdöt Nousiaisten Henrikin koulun pihalta.

* Osallistutaan Metsähallituksen järjestämään **Euroopan kansallispuistopäivänään** **lauantaina 23.5.**
* **Kesäkuu:**
* **Pyöräilyt
\* Keskiviikkoiltojen pyöräilyt** jatkuvat viikoittain. **\* Kirkkopyöräilyt** jatkuvat seuraavasti: 7.6. kohteena on Mynämäen kirkko ja 14.6. Ruskon kirkko,
 sillä edellytyksellä, että ko. kirkoissa on Jumalanpalvelut mainittuina päivinä.
* **Heinäkuu:**
* **Lauantaina 11.7.** järjestetään **retki Mustion linnaan**. Ohjelmassa on yhdistetyt opastetut kierrokset Mustion linnan museossa ja sään salliessa puistokierros.
Kierrosten jälkeen ohjelmassa on ruokailu ja sen jälkeen klo 13.30 **Mustion linnan kesäteatterin esitys** ”Kokkisoppa”. Rooleissa Risto Kaskilahti, Sari Puumalainen, Sixten Lundberg, Susanna Laine, Anu Palovaara ja Petrus Kähkönen, ohjaus Jouko Keskinen. Matkustus Nousiaisista Mustioon ja takaisin bussilla sillä edellytyksellä, että retkelle ilmoittautuu riittävästi osallistujia.
* **Elokuu:**
* **Kesän meriretki** järjestetään **elokuussa** kohteena **Russarön linnakesaari** Hangon edustalla. Risteilypäivät eivät ole vielä tiedossa, mutta mikäli lauantaina 8.8. on risteilypäivä, retki järjestetään silloin. Kaunis saari kätkee sisälleen Hangon silmä-majakan lisäksi lukuisia sotilashistoriallisia aarteita. Russarö liittyy vahvasti Suomen merenkulun ja meripuolustuksen historiaan. Saarella on opastettu kierros, johon kuuluu n. 6 km kävelyä. Ohjelmaan kuuluu bussimatkan lisäksi lounas Hangossa, vesibussimatkat, opastettu kierros Russarössä sekä perinteiset munkkikahvit sotilaskodissa.
* Yhdistys osallistuu **lauantaina 15.8.** **Nousiaisten Henrikin markkinoille**. Kota pystytetään edellisten vuosien tapaan osastoksemme, jossa esittelemme toimintaamme, järjestämme kilpailun ja muuta ohjelmaa sekä suoritetaan jäsenhankintaa.
* **Sunnuntaina 16.8.** yhdistys osallistuu **Ravintolapäivään** avaamalla popup ravintolan Raimon laavulla Paijulassa. Tarjolla on hernekeittoa, muurinpohjalettuja, makkaraa, kahvia ja mehua.
* **Lauantaina 29.8.** järjestetään Suomen Ladun **Yhdessä** **retkelle päivänä** patikkaretki Rantapihalta Kuhankuonon reitistölle. Ensin tutustutaan Olli Mäkipään johdolla Rantapihan lähellä olevaan puulajipuistoon ja sen jälkeen patikoidaan Huhtaniitynmäelle ja edelleen Takaniitynvuorelle, Lakjärvelle, Paltanvuorelle ja takaisin Rantapihalle. Reitin pituus on n. 10 km.
* **Syyskuu:**
* Syksyn **ruskaretki tehdään Sallaan** Ajankohta on **5.9. – 12.9.2015 (vko 37).** Matkaan lähdetään varhain 5.9. aamulla.
Majoitus on varattu Sallatunturin Tuvilta mökeistä, jotka ovat saunallisia yhden tai kahden makuuhuoneen mökkejä. Tupien hintaan sisältyy aamupala, retkieväät, päivällinen, liinavaatteet, pyyheliinat, takkapuut ja loppusiivous.

Viikon aikana retkeillään patikoiden alueella. UKK-reitti , 75 km, kulkee alueen läpi ja lisäksi on useita muita merkittyjä reittejä. Järjestelyistä vastaavat Hilkka ja Pekka.
* **Sauvakävelyilla**t Rästäsmäen pururadalla aloitetaan **maanantaina 14.9. klo 18.00** jatkuen viikoittain.
* Polulta polulle syksyn polkuretki -sarja alkaa **Paimion polulla sunnuntaina 27.9.**
* **Lokakuu**:
* **Lauantaina 3.10.** järjestetään kaikille avoin **Karpaloretki** joko Kurjenrahkan kansallispuiston soille tai jollekin muulle lähempänä ajankohtaa ilmoitetulle suolle.
Lähtö Nousiaisten Henrikin koulun pihalta kimppakyydein klo 9.00. Omat eväät mukaan, pitkävartiset saappaat jalkaan ja sään mukainen lämmin vaatetus.
* **Sunnuntaina 4.10.** Polulta polulle polkuretki **Karevan kierto**.
* **Sunnuntaina 11.10.** osallistutaan **Sudenpolkuun**. Sudenpolku päättää Polulta polulle polkuretkisarjan ja on yksi neljästä polkuretkipassi-projektin polkuretkistä.
* **Marraskuu:**
* Sääntömääräinen **syyskokous pidetään torstaina 19.11.** alkaen klo 18.00 Nousiaisten Osuuspankin kokoustilassa.
* **Marrasvalkeita** poltetaan perinteiseen tapaan täydenkuun aikoihin **perjantai-iltana 27.11.** Kakon laavulla. Tarjolla on entisten vuosien tapaan ”ohragryynipuuroa” ja ”väskynäsoppaa”.
Metsä valaistaan lyhdyin ja ulkotulin, samoin teemapolku. Ohjelmassa on lauluja ja leikkejä. Mahdollisuus omien eväiden syöntiin sekä makkaran grillaamiseen nuotiolla.
* **Joulukuu:**
* Joulukuussa 3. adventtina **13.12.** järjestetään perinteeksi muodostunut **Metsäkirkko Vuorenpään
 laavulla.**

**Vapaaehtoinen pelastuspalvelu**

**Muu toiminta**

Kuhankuonon Latu ja Polku osallistuu vapaaehtoisen pelastuspalvelun Vapepan toimintaan osallistumalla etsintöihin sekä koulutustilaisuuksiin. Yhdistyksen sihteeri Hilkka Stenroos on valittu edustamaan Kuhankuonon Latua ja Polkua kaudelle 2013 – 2015 Raision seudun Vapaaehtoiseenn pelastuspalveluun toimien paikallistoimikunnan puheenjohtajana sekä yhtenä kolmesta valmiuspäivystäjästä.
Hilkka on valittu Suomen Ladun edustajaksi Varsinais-Suomen Vapaaehtoisen pelastuspalvelun maakuntatoimikuntaan kaudelle 2013 – 2015.

Yhdistyksellä on aktiivinen etsintäryhmä, johon tällä hetkellä kuuluu yhteensä 44 henkeä. Hälytyskaavion mukaisesti yhdistyksen päähälyttäjänä toimii Pekka Kaven ja hänellä on kaksi varamiestä. Ryhmähälyttäjiä viisi: Pirjo Kurppa, Ulla Meriö, Raija Huovila, Eero Mattila ja Pekka Kaven, jotka hälytystilanteissa hälyttävät kukin oman ryhmänsä. Hälytystilanteissa on nopeasti saatu 10 – 15 hengen ryhmä osallistumaan etsintään. Ryhmään otetaan mielellään uusia aktiivisia henkilöitä mukaan. Yhdistys maksaa heidän koulutuksensa.

**Kokoukset**

Kuhankuonon Ladulla ja Polulla on vuosittain kaksi varsinaista kokousta; kevätkokous joka pidetään helmi-, maalis- tai huhtikuussa ja syyskokous joka pidetään syys-, loka- tai marraskuussa.

Tarvittaessa voidaan pitää ylimääräinen kokous.

**Toiminta Suomen Ladun ja Lounais-Suomen latualueen yhdistysten kanssa**
Yhdistys osallistuu Lounais-Suomen latualueen syyskokoukseen sekä kevään koulutustilaisuuteen.
Samoin osallistutaan Suomen Ladun järjestämiin valtakunnallisiin tapahtumiin, koulutuspäiviin ja liittokokouksiin.

**Yhteistoiminta naapurilatuyhdistysten kanssa**
Yhteistoimintaa naapuriyhdistysten kanssa jatketaan osallistumalla kutsuttaessa erilaisiin tapahtumiin sekä niin, että yhdistys kutsuu tapahtumiinsa muita latuyhdistyksiä. Osana tätä ovat em. osallistumiset Karevan kiertoon ja Paimion Polkuun sekä muiden latuyhdistysten osallistuminen Savojärven kiertoon.

Yhdistyksen talous perustuu jäsenmaksuihin, omaan varainhankintaan sekä kunnan myöntämään yleisavustukseen. Näillä tuloilla katetaan yhdistyksen kaikki hankinnat sekä hallinto- ja muut kulut.
Jäsenmaksuista kertyvä tuotto on vajaa 15 prosenttia kokonaistuotoista, kunnan yleisavustuksen osuus on
n. 20 %, loppuosa 65 % yhdistyksen tuotoista muodostuu talkootoiminnan tuotoista ja mahdollisista retki- ja tapahtumatuotoista.

Yhdistyksellä ei ole palkattua henkilöstöä. Kaikki tehtävät, lukuun ottamatta kirjanpitoa, hoidetaan talkootyönä. Varsinainen kirjanpito tilinpäätöksineen on ulkoistettu ja sen hoitaa Nousiaisten Tilikeskus Oy.
Talkootyö on se tekijä, joka pitää yhdistyksen taloustilanteen vakaana ja mahdollistaa tarvittaessa hankkimaan toiminnassa tarvittavia välttämättömiä välineitä ja tarvikkeita.

 **Talouden hoito**

**Tiedottaminen**

Tiedottamista pyritään tehostamaan edelleen keräämällä jäsenistön sähköpostiosoitteita ja lähettämällä
tietoa tapahtumista kuukausittain ja aina tarvittaessa. Tapahtumista ilmoitetaan Vakka-Suomen Sanomien ja Rannikkoseudun yhdistys- ja pitäjäinpalstoilla sekä Suomen Ladun yhdistysten nettisivujen kalenterisivulla sekä yhdistyksen omilla kotisivuilla. Lisäksi tapahtumista ilmoitetaan yhdistyksen facebook sivulla.
Viestinnän strategiana on laatia sellaisia tiedotteita, jotka käyvät sellaisenaan hyvin kirjoitettuina ja

mielenkiintoisina paikallislehtien aineistoiksi. Tavoitteena on lisätä yhdistyksen tunnettavuutta.
Jäsentiedote yhdistyksen toiminnasta lähetetään jäsenille alkuvuodesta, toinen tarvittaessa syyspuolella.

**Jäsenhankinta ja -huolto**

Yhdistys pyrkii edelleenhankkimaanuusia jäseniä. Uudet jäsenet pyritään erityisesti huomioimaan ottamalla heihin yhteyttä postitusten, viestinnän, koulutuksen ja tapahtumien avulla sekä järjestämällä jäseniltoja eri teemoineen.
On tärkeää saada uudet jäsenet tuntemaan itsensä tervetulleeksi yhdistykseen ja pyrkiä saamaan heidät aktiivisesti mukaan yhdistyksen toimintaan.